Linnal on kavas vahetada kõik vanad ja keskkonnale ohtlikud tänavalaternad uute keskkonnasõbralike ja säästlike lampide vastu.
#000001
Ühel Nõmme tänaval, mis hiljuti uuendati, lükkas õhtutunnil lund kohalik elanik Voldemar. “Päris valge on siin pärast tänava remonti,” kiitis ta. “Enne oli ühe väikse tänava lõigu peal kaks valgustusposti, nüüd on nende asemel ainult üks leedvalgusti, aga pimedamaks pole küll jäänud, pigem on isegi valgem.”
#000002
Ainult valguse toon on muutunud – enne oli kollakam, nüüd olevat tunne, nagu olekski tegemist päris päevavalgusega. “Värvid on nüüd paremini nähtavad,” nentis lund kühveldav mees. “Näete, kohe tuleb nähtavale see punaseks värvitud teeosa, mis hoiatab autojuhte jalakäijate ja kergliiklejate eest. Enne oleks kõik olnud ühtlaselt hall.”
#000003
Keskkonna- ja kommunaalameti juhataja asetäitja Tarmo Sulg kinnitas samuti, et lisaks kõigele aitavad uued valgustid pimedas paremini värve eristada, mis teeb liiklemise ohutumaks.
#000004
Tänavu vahetusse üle 5000 valgusti
#000005
Abilinnapea Kalle Klandorfi sõnul on käivitunud suur programm kõikide Tallinna tänavavalgustite vahetamiseks uute, paremini valgustavate ja säästlikema leedlampide vastu. Ka ei sisalda leedlambid kahjulikke aineid, nt elavhõbedat. Tänavu on kavas välja vahetada ligikaudu 5110 valgustit ja järgmisel aastal ligikaudu 7000. “Lisaks soovime, et need tooks linnale ligikaudu 50% energiasäästu,” selgitas Klandorf “Uusi leedvalgusteid ei pea ka nii tihti välja vahetama, kui praeguseid. Sõltuvalt tänavavalgustite võimsusest on uute valgustite tasuvusaeg kuuest kuni kaheteistkümne aastani.”
#000006
Hinnanguliselt läheb uute laternate töölepanek maksma 22 miljonit eurot.
#000007
Möödunud aasta lõpul oli Tallinnas 64 026 tänavavalgustit, millest 14 942 olid juba leedlambid. 2014. aastast on linn pannud leedlampe püsti remonditavatele tänavatele, kuid tänavu ja järgmisel aastal kasvab nende arv tunduvalt. “Teeme tehnikaülikooliga koostööd, et valida sobivaid valgusteid, samuti vahetame kogemusi rahvusvahelistes linnade võrgustikes,” märkis Klandorf. “Ka valgustite paigaldamisel aitab meid tehnikaülikool.”
#000008
Tallinn on edukalt osalenud ka kahes keskkonnainvesteeringute keskuse (KIK) rahastatud tänavavalgustuse programmis, mille tulemusena lisandub nimetatud ettevõtmise raames 2622 uut leedvalgustit, asendatakse 826 valgustimasti ja korrastatakse 47 kilomeetrit tänavavalgustusvõrku. KIK-i toetustega rajatud valgustuse esimesed lõigud Pirita teel, Tammsaare ning Ehitajate teel on juba valminud.
#000009
Kommunaalametil on käsil veel üks huvitav ettevõtmine – päikeseelektrit tootvate teekatete kasutuselevõtt. Sule arvates pole päikeseelektrit linna tänavate valgustamiseks siiski veel võimalik kasutusele võtta. “Kohttootmine igas valgustis endas praegu majanduslikult tasuv ei ole,” lausus ta. “Valgusteid on vaja öösel ning igasse tänavavalgustusmasti peaks sel juhul panema energiasalvesti, mis on väga kulukas,” selgitas ta.
#000010
Veeavarii tõttu on liiklus häiritud Tallinnas Mustamäe tee 183 juures
#000028
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000037